**Ерасмус+ размјена Мишколц, Мађарска**

Током боравка на Универзитету у Мишколцу, као студенти Математике и Информационих Технологија, имали смо могућност унаприједити своје знање и комуникационе вјештине енглеског језика.

Универзитет у Мишколцу има, у временском смислу, дугу традицију и капацитет да пружи разне услуге студентима. То је био први технички факултет у свијету (основан 1735. године), те као такав пружа могућност студентима да усвоје знања и вјештине према мађарском систему образовања, као дијела европског образовног система.

Ерасмус+ стипендија намијењена је да у финансијском смислу покрије све трошкове студентског живота. Програм европске уније Еразмус+ представља “мост” који повезује континенте, државе и нације. Мислимо да Ерасмус+ даје прилику студенту да учи и да се у академском смислу усаврши. Такође, битну улогу играју и професори који студентима омогућавају такву прилику.

Ерасмус+ представља прилику за сваког студента да оде на неки други Универзитет те се прилагоди новом академском амбијенту и наставља се усавршавати у области којом се бави. Свака размјена представља идеалну прилику да се представи наша култура и традиција, али уједно и наш Универзитет.

Овај програм отвара перспективу и шири видике у даљњим стручним разматрањима. Храброст је кренути у непознато, али Ерасмус+ је вриједан тога.

Након проведеног семестра у Мишколцу, можемо закључити како је та земља окренута младима, тј. студентима, нуди им мултикултурално окружење и врло је доступна за студирање и студентски живот.

По питању новостечених познанстава, свакако планирамо посјетити неке од Ерасмус колега у њиховим земљама те остати с њима у контакту. Колегама топло препоручујемо овај Универзитет као и уопште било који вид међународне размјене, да искористе могућности студирања у страној земљи те упознају љепоте, културе и обичаје других народа.

Мирослав Максимовић и Томо Клачар

студенти са размјене на Универзитету у Мишколцу